ประยุทธ์ กลับบ้านแล้ว ขอบคุณคนเลือก รทสช. ไม่ตอบกาก้าวไกลเยอะ จะปฏิวัติหรือไม่ บิ๊กตู่ กลับบ้านแล้ว ขอบคุณทุกคะแนนเสียง ยันจะทำหน้าที่ต่อไปให้ดีที่สุดไม่ว่าหน้าที่อะไรก็ตาม ย้ำเคารพในวิถีประชาธิปไตย ขอให้บ้านเมืองสงบ เจริญก้าวหน้า ปัดตอบทุกคำถามคะแนนก้าวไกลนำโด่งจะนำสู่การปฏิวัติหรือไม่  เมื่อเวลา 22.04 น. วันที่ 14 พฤษภาคม ที่ทำการพรรครวมไทยสร้างชาติ (รทสช.) พล.อ.ประยุทธ์ จันทร์โอชา นายกรัฐมนตรีและ รมว.กลาโหม ในฐานะแคนดิเดตนายกรัฐมนตรีของพรรค ให้สัมภาษณ์ด้วยสีหน้าเรียบเฉยว่า ขอขอบคุณประชาชนคนไทยทุกคน ทุกคะแนนเสียงที่ให้มากับ ส.ส.เขตและพรรค ผมยืนยันจะทำหน้าที่ต่อไปให้ดีที่สุด ไม่ว่าจะเป็นหน้าที่อะไรก็ตาม และตัวผมเองนั้นผมพยายามทำเพื่อชาติ ศาสนา พระมหากษัตริย์ ตลอดชีวิตของผม และอุดมการณ์ของพรรคก็เช่นเดียวกัน  พล.อ.ประยุทธ์กล่าวว่า ขอให้บ้านเมืองสงบเรียบร้อย มีความเจริญก้าวหน้า ผมเคารพในวิถีประชาธิปไตยและการเลือกตั้ง ขอบคุณครับ  จากนั้น พล.อ.ประยุทธ์พยายามเดินออกจากที่ทำการพรรคท่ามกลางการรุมล้อมของช่างภาพและสื่อมวลชนทั้งไทยและต่างประเทศ โดยมีการพยายามตั้งคำถามถึงจุดยืนของพรรคกรณีที่ พรรคเพื่อไทย ได้มาเป็นพรรคอันดับ 1 ได้จัดตั้งรัฐบาลหรือไม่ และคำถามว่า พรรคก้าวไกล ได้คะแนนขนาดนี้จะนำไปสู่การปฏิวัติหรือไม่  โดย พล.อ.ประยุทธ์ไม่ตอบคำถามดังกล่าว พยายามแหวกวงล้อมไปขึ้นรถเดินทางกลับทันที พร้อมปฏิเสธตอบจัดตั้งรัฐบาลขั้วเดิม การจัดตั้งรัฐบาลเสียงข้างน้อย
ประยุทธ์ บิ๊กตู่ พล.อ.ประยุทธ์ จันทร์โอชา ผม ผม ผม ผม พล.อ.ประยุทธ์ ผม พล.อ.ประยุทธ์ พล.อ.ประยุทธ์